OpenLLM-France/wikimedia huggingface dataset:
# Kapaau

Kapaau és una concentració de població designada pel cens dels Estats Units a l'estat de Hawaii. Segons el cens del 2000 tenia 1.159 habitants.

## Demografia

Segons el cens del 2000, Kapaau tenia 1.159 habitants, 405 habitatges, i 270 famílies La densitat de població era de 206,99 habitants per km².
Dels 405 habitatges en un 28,6% hi vivien nens de menys de 18 anys, en un 50,6% hi vivien parelles casades, en un 11,6% dones solteres, i en un 33,3% no eren unitats familiars. En el 26,2% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,48.
Per edats la població es repartia de la següent manera: un 27,1% tenia menys de 18 anys, un 7,2% entre 18 i 24, un 22,2% entre 25 i 44, un 24,3% de 45 a 64 i un 19,2% 65 anys o més.
L'edat mediana era de 39,9 anys. Per cada 100 dones hi havia 94,46 homes. Per cada 100 dones de 18 o més anys hi havia 93,36 homes.
La renda mediana per habitatge era de 45.764 $ i la renda mediana per família de 50.703 $. Els homes tenien una renda mediana de 30.694 $ mentre que les dones 28.021 $. La renda per capita de la població era de 17.131 $. Aproximadament el 4,7% de les famílies i el 7,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kapaau». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Kapaau». American Fact Finder. Oficina del Cens dels Estats Units, 15-09-2010.
# Kibera

Kibera (en nubi: «bosc» o «jungla») és un assentament informal als suburbis de Nairobi la capital de Kenya, que constitueix el major barri de barraques del país amb més d'1 milió d'habitants. El districte es divideix en diversos barris, com Kianda, Soweto East, Gatwekera, Kisumu Ndogo, Lindi, Laini Saba, Siranga, Makina, Salama, Ayany i Mashimoni.

## Història

La ciutat de Nairobi va ser fundada el 1899 quan es va construir la línia de ferrocarril d'Uganda. Els primers assentaments a Kibera es remunten a l'any 1912, quan el govern colonial britànic va instal·lar-hi els soldats sudanesos que havien pertangut als King's African Rifles en un territori que més tard seria anomenat Kibera.
El govern britànic va fer de Kibera una reserva militar i la va establir oficialment com a terra de residència per als soldats i les seves famílies a partir de 1918. En aquella època, Kibera era un lloc arbrat de 4.000 hectàrees i comptava ben just amb 600 habitants.
El 1928, l'exèrcit britànic va decidir transferir l'administració de Kibera al Consell Municipal. Els drets de propietat existents van ser retirats als habitants, sol·licitant-los la presentació de proves segons un procediment llarg i fatigós. Els sudanesos van ser declarats tenants of the Crown, fet que significava que el govern podia en qualsevol moment acabar amb el seu estatus de propietaris. Tota estructura construïda a Kibera corria el risc de ser destruïda en cas que l'estat decidís construir un projecte habitacional al mateix lloc.
Tot i això, la ciutat continuava eixamplant-se, passant de 6.000 habitants el 1965 a 62.000 el 1980, després 248.360 el 1992 i finalment 500.000 el 1998, amb una densitat de més de 2.000 persones per hectàrea.

## Referències

* ↑ Huete Machado, Lola «Kibera, la ciudad sin nombre» (en castellà). El País [Madrid], 06-02-2013. ISSN: 1134-6582.
* ↑ Pallarès Vinyoles, Glòria «El turismo de la miseria en Kibera» (en castellà). El País [Madrid], 05-01-2015. ISSN: 1134-6582.
* ↑ «Informe Semanal - El milagro de mamá Tunza» (en castellà). RTVE, 06-10-2014. [Consulta: 6 febrer 2022].
# Kettle River (afluent del Blueberry)

El Kettle, també anomenat Kettle River o Kettle Creek, és un afluent del riu Blueberry, de 17 milles (28 milles) de llargada, al centre-nord de Minnesota als Estats Units. A través dels rius Blueberry, Shell i Crow Wing, forma part de la conca hidrogràfica del riu Mississipi, drenant una zona rural.
El riu Blueberry neix aproximadament a una milla (2 km) al sud de Wolf Lake, al township de Spruce Grove, al sud-est del comtat de Becker, i principalment flueix en direcció a l'est travessant el township de Runeberg fins al nord-oest del comtat de Wadena. Desemboca al riu Blueberry al township de Blueberry, a unes dues milles (3 km) a l'oest de Menahga. El riu Kettle discorre per l'ecoregió dels llacs i boscos del nord, caracteritzada per boscos de coníferes i arbres de fusta dura en planes planes i ondulades i sandurs.

## Notes

* ↑ «National Assessment Database: Assessment Data for the State of Minnesota Year 2004.» p. Crow Wing Watershed. United States Environmental Protection Agency. Arxivat de l'original el 2007-07-07. [Consulta: 24 juny 2007].
* ↑ «Geographic Names Information System entry for Kettle River (Feature ID #646129)». Geographic Names Information System. United States Geological Survey. [Consulta: 24 juny 2007].
* ↑ Minnesota Atlas & Gazetteer. Yarmouth, Me.: DeLorme, 1994, p. 61. ISBN 0-89933-222-6.
* ↑ «Upper Mississippi River Basin.» p. Upper Mississippi River Basin Water Quality Plan, Headwaters to the Rum River - Anoka, Section III: Upper Mississippi River Basin. Minnesota Pollution Control Agency. Arxivat de l'original el 2007-06-18. [Consulta: 24 juny 2007].
# Koh-e Keshni Khan

El Koh-e Keshni Khan (també Koh-i-Keshnikhan o Keshnikhan) és una muntanya que forma part de la gran serralada de l'Hindu Kush.
El Koh-e Keshni Khan s'alça fins als 6.745 msnm i es troba al Corredor de Wakhan, a la província de Badakhshan, al nord-est de l'Afganistan. El Koh-e Keshni Khan és una de les muntanyes més altes que estan completament dins de l'Afganistan. Es troba a tan sols 4,75 km de la carena principal de l'Hindu Kush i la frontera amb el Pakistan. El Noshaq, principal elevació de l'Afganistan, es troba 17,5 quilòmetres al sud-sud-oest del Koh-e Keshni Khan.

## Ascensions

El Koh-e Keshni Khan va ser escalat per primera vegada el 27 de juliol de 1963 pels austríacs Sepp Kutschera i Werner Pongratz. L'endemà també assoliren el cim Alois Maier i Rainer Weiss.

## Referències

* ↑ Alpine Club Library - Himalayan Index
* 1 2 «Asia, Afghanistan, Koh-i-Kesnikhan». American Alpine Journal, 1964, vol. 14.
# Kogi

«Kogi» té aquests significats:
* Estat de Kogi, estat federat de Nigèria.
* Kogis, poble de la Sierra Nevada de Santa Marta a Colòmbia
* Kogi (llengua), llengua chibcha dels kogis
# Kim Gordon

Kim Althea Gordon (Rochester, Nova York, 28 d'abril de 1953) és una cantant, guitarrista i baixista estatunidenca, membre fundadora del grup de rock alternatiu Sonic Youth.
Nascuda a Rochester, Nova York, Gordon es va criar a Los Angeles, on el seu pare era professor a la Universitat de Califòrnia. Després de graduar-se en l'Otis College of Art and Design de Los Angeles, es va mudar a la ciutat de Nova York per començar una carrera artística. Allí va formar Sonic Youth l'any 1981 juntament amb Thurston Moore, amb qui es casaria el 1984. La banda va llançar un total de sis àlbums en segells independents abans de finals de 1990. Posteriorment llançarien nou àlbums d'estudi amb el segell DGC Records, començant amb Goo el 1990.
A més de pertànyer a Sonic Youth, té discos en solitari, va ser líder de Free Kitten, membre de la banda Harry Crews, i ha col·laborat amb molts altres músics com Ikue Mori, DJ Olive, William Winant, Lydia Lunch, Alan Licht, i Chris Corsano. Com a escriptora ha publicat multitud d'assajos i articles. Entre les seves contribucions recents es troba el text per al catàleg de l'exposició Pop Politics: Activismes a 33 Revolucions (Centre d'Art 2 de Maig, Madrid, 2012-2013), comisariada per Iván López Munuera.
El 14 d'octubre de 2011 Matador Records va anunciar que després de 27 anys de matrimoni Kim Gordon i Thurston Moore se separen, posant fi a la vegada a Sonic Youth. El 2019 va editar el seu primer disc en solitari titulat "No home record".

## Referències

* ↑ Spain, ROCKDELUX, Barcelona. «KIM GORDON Y THURSTON MOORE. ROCKDELUX (2011)» (en castellà). ROCKDELUX. [Consulta: 1r maig 2020].
* ↑ «Kim Gordon, crítica de su disco No Home Record». Mondosonoro.
# Kim Dotcom

Kim Schmitz, més conegut com a Kim Dotcom, (Kiel, Alemanya, 21 de gener de 1974) és un informàtic i empresari alemany i finlandès. És el fundador i antic propietari del lloc web anomenat Megaupload i de les seves pàgines web associades, que actualment es troben tancades. És també fundador del lloc web que succeeix a Megaupload, Mega, del qual és l'actual propietari.

## Referències

* ↑ «Kim Dotcom» (en castellà). La Nación.
* ↑ «Justice Department Charges Leaders of Megaupload with Widespread Online Copyright Infringement» (en anglès). 5/9/2013. Department of Justice, 19-01-2012.
# Julia Yeomans

Julia Mary Yeomans, FRS, (nascuda el 15 d'octubre de 1954) és una física teòrica i acadèmica anglesa. És activa en els camps de matèria condensada tova i física biològica. És Professora de Física a la Universitat d'Oxford.

## Educació i primers anys

Yeomans neix el 15 d'octubre de 1954 en Derby, Derbyshire (Anglaterra). Es forma a la Universitat de Somerville, Oxford, pel seu grau i a la Universitat de Wolfson, Oxford, on li és atorgat un doctorat en Física Teòrica l'any 1979. Durant la seva recerca de doctorat, treballa amb Robin Stinchcombe en fenòmens crítics en models d'espín.

## Recerca

Després de dos anys treballant com a investigadora postdoctoral a la Universitat de Cornell amb Michael E. Fisher, és nomenada conferenciant al Departament de Física a la Universitat de Southampton dins 1981. El 1983,es trasllada a la Universitat d'Oxford on, l'any 2002, esdevé professora.
Yeomans és professora al Centre Rudolf Peierls de Física Teòrica. La seva recerca se centra en la modelització teòrica de processos en fluids complexos incloent-hi cristalls líquids, gotes en superfícies hidrofòbiques, microcanals, així com bacteris.
La recerca de Yeoman es troba d'una forma accecible a una audiència més jove al web "Nature's Raincoats: bio-inspired super water-repellent surfaces" (L'impermeable de la Natura: superfícies super hidro-repel·lents inspirades en la biología). Això va ser presentat per primer cop per la Summer Science Exhibition (Exhibició de Ciència d'Estiu) 2009.

## Honors

L'any 2012, se li va ototgar una Beca de Recerca Avançada per la seva proposta de recerca "Microfluxe en entorns complexos" del Consell de Recerca europeu.
Va ser elegida Membre de la Royal Society al 2013.

## Referències

* 1 2 «Oxford Physics: Soft and Biological Matter». Oxford University. [Consulta: 10 octubre 2013].
* ↑ 'Yeomans, Prof. Julia Mary', Who's Who 2017, A & C Black, an imprint of Bloomsbury Publishing plc, 2017; online edn, Oxford University Press, 2016; online edn, November 2016 accessed 15 October 2017
* ↑ (tesi). Arxivat 2022-10-14 a Wayback Machine.
* 1 2 «Professor Julia Yeomans FRS». The Royal Society. [Consulta: 10 octubre 2013].
* ↑ «Nature's Raincoats». Nature's Raincoats. [Consulta: 11 octubre 2013].
* ↑ «ERC Advanced Grant 2011». European Research Commission. [Consulta: 10 octubre 2013].
# Koffi Ndri Romaric

Koffi Ndri Romaric (nascut el 4 de juny de 1983 a Abidjan) és un exfutbolista ivorià que jugava com a migcampista.

## Palmarès
### Sevilla FC

* Copa del Rei (2009-10)
Romaric amb Costa d'Ivori - Plantilles de navegació :
Selecció de futbol de Costa d'Ivori – Copa del Món de futbol 2006
1 Tizié •
2 Akalé •
3 Boka •
4 K. Touré •
5 Zokora •
6 Kouassi •
7 Faé •
8 Kalou •
9 A. Koné •
10 Yapi Yapo •
11 Drogba •
12 Méïté •
13 Zoro •
14 B. Koné •
15 Dindane •
16 Gnanhouan •
17 Domoraud •
18 Keïta •
19 Y. Touré •
20 Demel •
21 Eboué •
22 Romaric •
23 Barry •
Seleccionador: Michel
Selecció de futbol de Costa d'Ivori – Copa del Món de futbol de 2010
1 Barry •
2 Angoua •
3 Boka •
4 K. Touré •
5 Zokora •
6 Gohouri •
7 Doumbia •
8 Kalou •
9 Tioté •
10 Gervinho •
11 Drogba (c) •
12 Gosso •
13 Romaric •
14 E. Koné •
15 Dindane •
16 Zogbo •
17 Tiéné •
18 Keïta •
19 Y. Touré •
20 Demel •
21 Eboué •
22 Bamba •
23 Yeboah •
Seleccionador: Eriksson :
# Kirkwall

Kirkwall és la ciutat més gran i la capital de les illes Òrcades, un arxipèlag en el nord d'Escòcia. Es menciona per primera vegada en la saga Orkneyinga el 1046 on consta com la primera residència de Rögnvald Brusason, l'Earl d'Orkney, assassinat pel seu oncle Thorfinn the Mighty. El 1486, el Rei Jaume III d'Escòcia elevà Kirkwall a royal burgh.
El nom de Kirkwall prové del nòrdic antic Kirkjuvagr ('la badia de l'església').

## Clima

Té un clima marítim.
Dades climàtiques a Kirkwall, 26m asl, 1981–2010, Extremes 1951– :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 12.2 (54) | 12.8 (55) | 18.9 (66) | 18.3 (64.9) | 22.0 (71.6) | 22.8 (73) | 25.6 (78.1) | 24.8 (76.6) | 22.8 (73) | 19.4 (66.9) | 14.5 (58.1) | 12.8 (55) | 25.6 (78.1) |
| Màxima mitjana °C (°F) | 6.4 (43.5) | 6.4 (43.5) | 7.6 (45.7) | 9.5 (49.1) | 12.0 (53.6) | 14.0 (57.2) | 15.9 (60.6) | 16.0 (60.8) | 14.1 (57.4) | 11.4 (52.5) | 8.6 (47.5) | 6.8 (44.2) | 10.7 (51.3) |
| Mínima mitjana °C (°F) | 1.9 (35.4) | 1.7 (35.1) | 2.4 (36.3) | 3.8 (38.8) | 5.6 (42.1) | 8.1 (46.6) | 10.2 (50.4) | 10.3 (50.5) | 8.8 (47.8) | 6.7 (44.1) | 4.2 (39.6) | 2.3 (36.1) | 5.5 (41.9) |
| Mínima rècord °C (°F) | −7.8 (18) | −7 (19) | −6.8 (19.8) | −4.9 (23.2) | −2.1 (28.2) | 1.0 (33.8) | 3.4 (38.1) | 3.7 (38.7) | 0.5 (32.9) | −1.6 (29.1) | −5.5 (22.1) | −7.6 (18.3) | −7.8 (18) |
| Pluja mitjana mm (polzades) | 109.7 (4.319) | 93.3 (3.673) | 95.7 (3.768) | 60.3 (2.374) | 48.0 (1.89) | 52.7 (2.075) | 57.4 (2.26) | 66.3 (2.61) | 95.3 (3.752) | 126.0 (4.961) | 126.0 (4.961) | 107.8 (4.244) | 1.038,5 (40,886) |
| Mitjana de dies de pluja (≥ 1.0 mm) | 20.1 | 16.8 | 17.9 | 13.4 | 10.6 | 10.7 | 11.6 | 12.5 | 16.2 | 19.6 | 20.8 | 18.5 | 188.7 |
| Mitjana mensual d'hores de sol | 32.2 | 59.3 | 98.2 | 136.8 | 190.0 | 148.6 | 132.2 | 129.7 | 105.3 | 75.8 | 40.1 | 24.5 | 1.172,4 |
| Font #1: Met Office ||||||||||||||
| Font #2: Royal Dutch Meteorological Institute/KMNI ||||||||||||||

## Referències

* ↑ «Kirkwall 1981–2010 averages». UKMO. Arxivat de l'original el 7 d’octubre 2012. [Consulta: 13 setembre 2012].
* ↑ «Kirkwall Extremes». KNMI.

## Enllaços externs

* Orkneyjar – The Royal Burgh of Kirkwall Arxivat 2021-01-25 a Wayback Machine.
* Listen to recordings of a speaker of Kirkwall Scots
# Kultuk

Kultuk (rus: Култу́к) és un possiólok de l'óblast d'Irkutsk, a Rússia. Es troba a l'extrem occidental del llac Baikal, a 77 km al sud-oest d'Irkutsk. Fundada el 1647, fou el primer establiment rus en aquesta regió.
# Kugelmugel

Kugelmugel («camp esfèric», en alemany) és una micronació a Viena, Àustria.
Localitzada al Prater de Viena, la República de Kugelmugel es va declarar independent el 1984, després de discussions entre l'artista Edwin Lipburger i les autoritats austríaques sobre el permís de construcció d'una casa de forma esfèrica. La casa està envoltada amb una tanca de pues que marca els límits de Kugelmugel. La seva adreça és Antifaschismusplatz, 2 (plaça de l'Antifeixisme, 2), i el fundador és el cap d'estat de la nació, que consta d'un total de 389 ciutadans (evidentment, la majoria són no residents). Lipburger es va negar a pagar impostos al govern austríac i va començar a imprimir els seus propis segells, amb la qual cosa va ser condemnat a presó, però el president d'Àustria li va concedir el perdó i el va deixar lliure. Kugelmugel s'ha tornat una atracció turística a Viena per la seva història i arquitectura úniques.

## Enllaços externs

* Pàgina principal de la República de Kugelmugel
* http://www.croynielsen.de/km_eng.htm Arxivat 2008-10-06 a Wayback Machine.
* http://www.art2102.org/pages/exhibitions/20_wildmen.html Arxivat 2009-01-05 a Wayback Machine.
# Kugoiéiskaia

Kugoiéiskaia - Кугоейская (rus) - és una stanitsa del krai de Krasnodar, a Rússia. Es troba en una zona d'estepa a la vora esquerra del riu Kugo-Ieia, afluent del Ieia, davant de Nijnekugoieiski, a 24 km al nord de Krilóvskaia i a 186 km al nord-est de Krasnodar, la capital.
Pertanyen a aquest municipi els khútors de Kalinin, Podkugoieiski, Rókkel, Sirótino i Timaixovka i els pobles d'Irínovka i Krasnogórovka.
# Kopet Dag

Kopet Dag, Kopet-Dag, Köpet Dag (Koppeh Dagh) és una serralada muntanyosa en la frontera entre Turkmenistan i l'Iran; s'estén durant 650 km a través de la frontera, a l'est de la mar Càspia. El cim més alt fa 2.940 m (a Turkmenistan). A l'Iran, el cim més alt fa 3.191 m.
Aquesta serralada té estacions d'esquí malgrat haver-hi poca neu.

## Topografia

La regió del Kopet Dag està caracteritzada pels turons i els pendents secs i sorrencs, els altiplans i les rambles. Hi ha terratrèmols potents.

## Arqueologia

Als turons del Kopet-Dag, prop d'Aşgabat, hi ha les restes arqueològiques de civilització parta, ciutat de Nisa Nessa o Nusaý.

## Plantes

Les arbredes contenen molts fruits, arbusts i lianes profitoses; entre aquests, hi ha les plantes silvestres del magraner (Punica granatum), vinyes Vitis sylvestris, figuera (Ficus carica), pomera silvestre (Malus turkmenorum), perera silvestre (Pyrus boissieriana), cirerers silvestres (Cerasus microcarpa, C. erythrocarpa, C. blinovskii), prunera silvestre (Prunus divaricata), ametller (Amygdalus communis=Prunus dulcis, i A. scoparia=Prunus scoparia), i arços (Crataegus spp.).

## Referències

* ↑ Ski Turkmenistan! Google Earth Community, accessed on October 2, 2008.
* ↑ Oct. 5, 1948 - More than 110,000 people were killed by 7.3 quake. Staff (11 gener 2005) "World's worst natural disasters since 1900" CBS News
# Kagisho Evidence Dikgacoi

Kagisho Evidence Dikgacoi (nascut a Brandfort, Sud-àfrica, el 24 de novembre del 1984) és un exfutbolista sud-africà que jugava de mig-defensiu o migcampista. Dikgacoi també va jugar per la selecció de Sud-àfrica. Posteriorment és entrenador de futbol.

## Enllaços externs

* Kagisho Dikgacoi Arxivat 2014-10-20 a Wayback Machine. al web de la FIFA (anglès)
# Kyle Walker-Peters

Kyle Leonardus Walker-Peters (13 d'abril de 1997) és un futbolista professional anglès que juga de defensa pel Southampton FC de la Premier League.

## Referències

* ↑ «List of players under written contract registered between 01/07/2017 and 31/07/2017» (PDF) p. 37. The Football Association. [Consulta: 17 febrer 2018].
* ↑ «Premier League Player Profile Kyle Walker-Peters». Premier League, 2016. [Consulta: 8 febrer 2016].
* ↑ «Kyle Walker-Peters». 11v11.com. AFS Enterprises. [Consulta: 30 agost 2017].
# Kathleen

Kathleen és una concentració de població designada pel cens dels Estats Units a l'estat de Florida. Segons el cens del 2000 tenia 3.280 habitants.

## Demografia

Segons el cens del 2000, Kathleen tenia 3.280 habitants, 1.162 habitatges, i 900 famílies. La densitat de població era de 380,3 habitants/km².
Dels 1.162 habitatges en un 37,8% hi vivien nens de menys de 18 anys, en un 61,5% hi vivien parelles casades, en un 11,3% dones solteres, i en un 22,5% no eren unitats familiars. En el 17,7% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,19.
Per edats la població es repartia de la següent manera: un 28,3% tenia menys de 18 anys, un 8,1% entre 18 i 24, un 30% entre 25 i 44, un 23,8% de 45 a 60 i un 9,8% 65 anys o més.
L'edat mediana era de 36 anys. Per cada 100 dones de 18 o més anys hi havia 96,2 homes.
La renda mediana per habitatge era de 39.226 $ i la renda mediana per família de 40.925 $. Els homes tenien una renda mediana de 33.442 $ mentre que les dones 21.066 $. La renda per capita de la població era de 17.231 $. Entorn del 8,9% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kathleen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Kathleen». American Fact Finder. Oficina del Cens dels Estats Units, 12-01-2010.
# L'Indépendant (Luxemburg)

L'Indépendant fou un diari luxemburguès nascut el 6 d'octubre de 1945. Es publicà en francès.

## Referències

* ↑ Koch-Kent, Henri:Halte à la falsification de l'histoire. Le procès Gomand (1945-1947): 114 témoins contre le gouvernement en exil, Luxembourg, Editioun vum Autor, 1988, 152 p.
* ↑ Hilgert, Romain, 2004. Les journaux au Luxembourg 1704-2004, Service information et presse, Luxembourg, pp. 210-211
# L'Espona (Orís)

* Aquest article tracta sobre una masia d'Orís (Osona). Si cerqueu la colònia tèxtil de Sant Joan de les Abadesses (Ripollès), vegeu «Colònia Espona».
L'Espona, o també l'Espona de Saderra, és una masia del municipi d'Orís (Osona), situada en un meandre de la riba esquerra del Ter.
El lloc és esmentat ja el 997. Els Espona apareixen plenament documentats al segle xv, quan una pubilla del mas Saderra d'Orís va aportar el patrimoni d'aquest mas a la família. Des de llavors el mas s'ha conegut com l'Espona de Saderra i va arribar a ser la propietat rural més important de la contrada, amb els seus propietaris elevats a la categoria de ciutadans honrats de Barcelona. La família es cognomenà Esteve a partir de mitjan segle xviii, i més tard Barnola, nom de l'actual propietari. L'actual edifici és un notable casal del segle xviii.

## El Molí de l'Espona

A uns dos-cents metres hi ha també el Molí de l'Espona. Es tracta d'un edifici format per dos cossos perpendiculars, el més llarg de dues plantes i el més curt, on hi ha l'obrador i les estructures del molí, de tres. La teulada és de teula àrab a doble vessant, les parets són de pedra vista unida amb morter de calç i la majoria d'obertures són d'arc rebaixat i de rajol vist. L'edifici actual del molí, situat molt a prop de la casa, data, pels seus elements, del segle xix, tot i que té uns orígens més antics.

## Notes

* ↑ El Nomenclàtor oficial dona el nom de l'Espona, mentre que l'enciclopèdia l'entra com a l'Espona de Saderra

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «L'Espona de Saderra». l'enciclopèdia.cat. Gran Enciclopèdia Catalana. [Consulta: 25 agost 2017].
* 1 2 «Molí de l'Espona». Consorci del Ter. [Consulta: 25 agost 2017].